wickkiey/tamil-wikipedia-markdown huggingface dataset:
# மத்தியப் பிரதேச சட்டப் பேரவைத் தொகுதிகள்


மத்திய பிரதேச சட்டமன்றத்தின் உறுப்பினர்கள் மக்களால் தேர்ந்தெடுக்கப்படுவர். மத்திய பிரதேசம் 230 தொகுதிகளாகப் பிரிக்கப்பட்டுள்ளது. ஒவ்வொரு தொகுதியில் இருந்து ஒருவர் தேர்ந்தெடுக்கப்படுவார்.  

## தொகுதிகள்
2008ஆம் ஆண்டில் ஏற்பட்ட மறுசீரமைப்பிற்குப் பின்னர் 230 தொகுதிகள் இருந்தன. அவற்றின் பட்டியலைக் காணவும்.  
- சியோபூர்
- விஜய்பூர்
- சபல்கட்
- ஜவுரா
- சுமாவலி
- முரைனா
- தெமனி
- அம்பாஹ்
- அட்டேர்
- பிண்டு
- லஹார்
- மேஹ்காவ்
- கோஹத்
- குவாலியர் ஊரகம்
- குவாலியர்
- குவாலியர் கிழக்கு
- குவாலியர் தெற்கு
- பிதர்வார்
- டப்ரா
- போஹரி
- சிவபுரி
- பிச்சோர்
- கோலாரஸ்
- பமோரி
- குனா
- சாச்சவுடா
- ராகோகட்
- அசோக் நகர்
- சந்தேரி
- முங்காவ்லி
- பினா
- குரை
- சுர்க்கி
- தேவ்ரி
- ரஹ்லி
- நர்யாவ்லி
- சாகர்
- பண்டா
- டிக்கம்கட்
- ஜாத்தாரா
- பிரித்விபூர்
- நிவாடி
- கர்காபூர்
- மகாராஜ்பூர்
- சந்த்லா
- ராஜ்நகர்
- சத்தர்பூர்
- பிஜாவர்
- மல்ஹரா
- பத்தரியா
- தமோஹ்
- ஜபேரா
- ஹட்டா
- பவை
- குன்னவுர்
- பன்னா
- சித்ரகூட்
- ரைகாவ்
- சத்னா
- நாகோது
- மைஹர்
- அமர்பாட்டன்
- ராம்பூர்-பகேலான்
- சிர்மவுர்
- செமரியா
- தியோந்தர்
- மவுகஞ்சு
- தேவ்தாலாப்
- மன்காவா
- ரேவா
- ரீவா
- குட்
- சுர்ஹட்
- சிதி
- சிஹாவல்
- சித்ரங்கி
- சிங்க்ரவுலி
- தேவ்சர்
- தவுஹனி
- பியோஹாரி
- ஜய்சிங் நகர்
- ஜைத்பூர்
- கோத்மா
- அனூப்பூர்
- புஷ்ப்ராஜ்கட்
- பாந்தவ்கட்
- மான்பூர்
- பர்வாடா
- விஜய்ராகவ்கட்
- முட்வாரா
- பஹோரிபந்து
- பாட்டன்
- பர்கி
- ஜபல்பூர் கிழக்கு
- ஜபல்பூர் வடக்கு
- ஜபல்பூர் கன்டோன்மெண்ட்
- ஜபல்பூர் மேற்கு
- பனாகர்
- சிஹோரா
- ஷாபுரா
- டிண்டோரி
- பிச்சியா
- நிவாஸ்
- மண்டுலா
- பைஹர்
- லாஞ்சி
- பரஸ்வாடா
- பாலாகாட்
- வாராசேவ்னி
- கட்டங்கி
- சிவனி
- கேவ்லாரி
- லக்னாதவுன்
- கோட்டேகாவ்
- நர்சிங்பூர்
- தெந்துகேடா
- காடர்வாரா
- ஜுன்னார்தேவ்
- அமர்வாடா
- சுரை
- சவுன்சர்
- சிந்த்வாடா
- பராசியா
- பாண்டுர்ணா
- முல்தாய்
- ஆம்லா
- பேத்துல்
- கோடாடாங்க்ரி
- பைன்ஸ்தேஹி
- டிமர்னி
- ஹர்டா
- சிவனி-மால்வா
- ஹோசங்காபாத்
- சோஹாக்பூர்
- பிப்பரியா
- உதய்புரா
- போஜ்பூர்
- சாஞ்சி
- சில்வானி
- விதிசா
- பசோதா
- குர்வ்ஆய்
- சிரோஞ்சு
- சம்ஷாபாத்
- பேரசியா
- போபால்
- நரேலா
- போபால் தென்மேற்கு
- போபால் மத்தியம்
- கோவிந்துபுரா
- ஹுசூர்
- புத்னி
- ஆஷ்டா
- இச்சாவர்
- சிஹோர்
- நர்சிங்கட்
- பியாவ்ரா
- ராஜ்கட்
- கில்ச்சிபூர்
- சாராங்க்பூர்
- சுஸ்னேர்
- ஆகர்
- சாஜாபூர்
- சுஜல்பூர்
- காலாபீப்பல்
- சோன்கட்ச்
- தேவாஸ்
- ஹாட்பிப்லியா
- காத்தேகாவ்
- பாகாலி
- மந்தாத்தா
- ஹர்சுத்
- கண்டுவா
- பந்தானா
- நேபாநகர்
- புர்ஹான்பூர்
- பிக்கன்காவ்
- படுவாஹ்
- மகேஷ்வர்
- கசராவத்
- கர்கோன்
- பகவான்புரா
- செந்தவா
- ராஜ்பூர்
- பான்சேமல்
- படுவானி
- அலிராஜ்பூர்
- ஜோபட்
- ஜாபுவா
- தந்துலா
- பேட்லாவத்
- சர்தார்பூர்
- கந்துவானி
- குக்.ஷி
- மனாவர்
- தரம்புரி
- தார்
- பட்னாவர்
- தேபால்பூர்
- இந்தூர்-1
- இந்தூர்-2
- இந்தூர்-3
- இந்தூர்-4
- இந்தூர்-5
- அம்பேத்கர் நகர்
- ராவு
- சான்வேர்
- நாகதா-காச்ரோத்
- மஹிதுபூர்
- தரானா
- கட்டியா
- உஜ்ஜைன் வடக்கு
- உஜ்ஜைன் தெற்கு
- பட்நாகர்
- ரத்லாம் ஊரகம்
- ரத்லாம் நகரம்
- சைலானா
- ஜாவ்ரா
- ஆலோட்
- மந்துசவுர்
- மல்ஹார்கட்
- சுவாஸ்ரா
- கரோட்டு
- மனாசா
- நிமச்
- ஜாவத்
# சோலைமலை நமசிவாயம்


**சோலைமலை நமசிவாயம்**, (மலாய்: *Solamalay Namasivayam*) (சீனம்: 索拉马来那抹湿婆山药), மலேசியா, சிங்கப்பூர் நாடுகளில் புகழ்பெற்று விளங்கும் ஓர் ஓவியர். உருவக ஓவியக் கலையில் சிறந்து விளங்கும் இவர், ’குழு 90’ எனும் ஓவியக் குழுவைச் சிங்கப்பூரில் தோற்றுவித்தவர். உருவக ஓவியத் துறையின் முன்னோடியாகவும்  
திகழ்கின்றார்.  

## வரலாறு
சோலைமலை நமசிவாயம், தமிழ் நாடு, சென்னையில், 1929-இல், குடும்பத்தில் மூத்த குழந்தையாகப் பிறந்தவர். அவருடன் பிறந்தவர்கள் 11 பேர். அவருடைய பெற்றோர் கட்டுமானத் துறையில் தொழிலாளர்களாக வேலை செய்தவர்கள். அவருக்கு ஐந்து வயதாக இருக்கும் போது, 1931-இல் சென்னையில் இருந்து மலேசியா, கோலாலம்பூர் நகருக்கு வந்தார். அப்போது அவருடைய தந்தையார் மத்திய மின்வாரியத்தில் இயந்திரக் கைவினைஞராகச் சேவை செய்து வந்தார். கோலாலம்பூர், பத்து சாலை தொடக்கப் பள்ளியிலும், விக்டோரியா உயர்நிலைப் பள்ளியிலும் தன் கல்வியைத் தொடர்ந்தார்.  

விக்டோரியா உயர்நிலைப் பள்ளியில் படிக்கும் காலத்தில், யோங் தாய் எனும் ஆசிரியரிடம் இருந்து ஓவியக் கலையின் நுணுக்கங்களை அறிந்து கொண்டார்.  

### ஜப்பானியர் காலம்
இரண்டாம் உலகப் போரின் போது, மலாயாவை ஜப்பானியர் ஆட்சி செய்த காலத்தில், சோலைமலை நமசிவாயத்தின் கல்வி தடைப்பட்டது. அவருடைய தந்தையார் பினாங்கு, பட்டர்வர்த் நகரத்திற்கு வேலை மாற்றம் செய்யப் பட்டார். அதனால், சோலைமலையும் ஒரு ஜப்பானிய பள்ளியில் கல்வியைத் தொடர வேண்டி வந்தது. அதன் பின்னர், 1943-இல், அவருக்கு 14 வயதாக இருக்கும் போது சயாம் மரண இரயில்பாதை நிர்மாணிப்பிற்கு அனுப்பப் பட்டார்.  

## ஆஸ்திரேலியாவில் சிறப்புப் பயிற்சிகள்

1950-இல், தன் குடும்பத்தாருடன் சென்னைக்குத் திரும்பிய சோலைமலை நமசிவாயம், குடும்பத்தாரின் வேண்டுகோளுக்கு இணங்கி திருமணம் செய்து கொண்டார். மறு ஆண்டு தன் மனைவியுடன் சிங்கப்பூருக்குத் திரும்பிய அவர் ஆசிரியர் பயிற்சிக் கல்லூரியில் சேர்ந்தார். தேர்ச்சி பெற்ற ஆசிரியரானார். சிங்கப்பூர் திரபல்கார் தொடக்க நிலைப் பள்ளியில் ஓவிய ஆசிரியராகத் தன் சேவையைத் தொடங்கிய அவர், தன்னுடைய மாணவர்களை ஓவியக் கலையில் சிறப்புறச் செய்தார். பின்னர், கொழும்பு கல்வித் திட்டத்தின் கீழ் ஆஸ்திரேலியாவிற்குச் சென்று கான்பரா, மெல்பேர்ண் நகர்களில் ஓவியக் கலையில் சிறப்புப் பயிற்சிகளைப் பெற்றார்.  

சிங்கப்பூருக்கு திரும்பியதும், கிரசெண்ட் பெண்கள் பள்ளி, கான் எங் செங் பள்ளி ஆகிய இரு பள்ளிகளில் ஓவிய ஆசிரியராகப் பணி புரிந்தார். பின்னர், சிங்கப்பூர் ஆசிரியர் பயிற்சிக் கல்லூரியில் துணை விரிவுரையாளராகப் பதவி உயர்வு பெற்றார். 1987-இல் லாசாலே ஓவியக் கல்லூரியின் விரிவுரையாளராகப் பணி உயர்வு பெற்றார்.  

தலைசிறந்த ஓவியர்களில் ஒருவரான சோலைமலை நமசிவாயம், சிங்கப்பூரில் உருவக ஓவியத் துறையின் முன்னோடியாகப் போற்றிப் புகழப் படுகிறார்.
# வீழ்ச்சியில் கிருபை (நூல்)



**வீழ்ச்சியில் கிருபை** என்ற நூலை எழுதியவர் தியோடர் வில்லியம்ஸ் ஆவார். இந்நூலில் உள்ளவை சத்தியவசன வானொலியில் வெளிவந்து, பின் நூலாக்கப்பட்டது.  

## நோக்கம்
இயேசு கிறிஸ்துவை விட்டு விலகியிருக்கும் கிறித்தவர்களைத் தன்னம்பிக்கையூட்டி அவரோடு சேர்ப்பது.  

## பொருளடக்கம்
இந்நூலை ஐந்து அத்தியாயங்களாய்ப் பிரித்து எழுதியுள்ளார்.  
1. வீழ்ச்சியின் ஆரம்பம்
1. வீழ்ச்சியின் தொடர்ச்சி
1. பாவத்தின் விளைவு
  1. வீழ்ச்சி குற்றவுணர்வை ஏற்படுத்தியது
  1. வீழ்ச்சி உடலையும் உள்ளத்தையும் பாதித்தது
  1. வீழ்ச்சி தேவனோடுள்ள உறவைப் பாதித்தது
  1. வீழ்ச்சி குடும்ப உறவைப் பாதித்தது
  1. வீழ்ச்சி சமுதாயத்தைப் பாதித்தது
1. வீழ்ச்சியின் திருப்பம்
  1. மனந்திரும்புதல்
    1. மீறுதல்
    1. அக்கிரமம்
    1. பாவம்
  1. வேண்டுதல்
    1. சுத்த உள்ளத்தை எனக்குத் தாரும்
    1. உண்மையான உள்ளத்தை எனக்குத் தாரும்
    1. ஞானமுள்ள உள்ளத்தை எனக்குத் தாரும்
    1. நிலைவரமான ஆவியை எனக்குத் தாரும்
    1. பரிசுத்த ஆவியை எனக்குத் தாரும்
    1. உற்சாகமான ஆவியை எனக்குத் தாரும்
1. மறுவாய்ப்பு
  1. மறுவாய்ப்பு அளிக்கிறார்
  1. மறுபடியும் வேறே பாண்டமாக வனைகிறார்
  1. மறுபடியும் புதிய ஊழியத்தைத் தருகிறார்

## சிறப்பம்சங்கள்
<p> இந்நூலில் தாவீதைச் சான்றாக வைத்து ஆசிரியர் நிறைய இடங்களில் எழுதியிருக்கிறார். தன் வாழ்வில் நடந்த சில சம்பவங்களையும் எடுத்துக் கூறியுள்ளார். மேலும், விவிலியத்தில் இடம்பெறும் நிறைய தீர்க்கதரிசிகளைச் சான்றுகாட்டியுள்ளார். </p>
# இரத்தத்தில் மீட்பர் தேவாலயம்



**இரத்தத்தில் மீட்பர் தேவாலயம்** (; ) என்பது உரசியாவின் சென் பீட்டர்ஸ்பேர்க்கில் அமைந்துள்ள முக்கிய காட்சிகளில் ஒன்று. இது "சிந்திய இரத்த தேவாலயம்" எனவும் "இயேசுவின் உயிர்த்தெழல் பேராலயம்" என அலுவலகப் பெயராலும் பலவாறு அழைக்கப்படும்.  

"சிந்திய இரத்தம்" எனும் பெயர் பிரபல்யம் மிக்கது. அத்தோடு இது உயிர்த்தெழல் தேவாலயம், இரத்தத்தில் எங்கள் மீட்பர் தேவாலயம், விண்ணேற்ப் பேராலயம், கிறிஸ்துவின் உயிர்த்தெழல், மீட்பர் தேவாலயம் போன்ற பல பெயர்களாலும் இது அழைக்கப்படுகின்றது.
# ஊத்துக்காடு


**ஊத்துக்காடு** (Uthukadu) தமிழ்நாட்டில் காஞ்சிபுரம் மாவட்டத்தில், காஞ்சிபுரம் வட்டத்தில் வாலாஜாபாத் ஒன்றியத்தில், உள்ள சிறிய கிராமம் ஆகும்..  

தமிழ்நாடு மாநில நெடுஞ்சாலை 48, ஊத்துக்காடு வழியாக செல்கிறது. ஊத்துக்காட்டுக்கு 4.5 கி.மீ தொலைவில் வாலாஜாபாத் பேரூராட்சியும், 19.7 கி.மீ தொலைவில் காஞ்சிபுரம் நகராட்சியும் அமைந்துள்ளது. அதுமட்டுமல்லாமல் சென்னை 67.7 கி.மீ தொலைவிலும் அமைந்துள்ளது.  

## நடைபெறும் விழாக்கள்
ஊத்துக்காட்டில் பல்வேறு ஆலயங்கள் உள்ளன. ஒவ்வொரு ஆலயத்திற்கும் ஒரு திருவிழா என பல்வேறு காலங்களில் நடைபெறுகிறது.  

ஊத்துக்காட்டில் உள்ள ஆலயங்களின் பெயர்கள் பின்வருமாறு.  
- எல்லையம்மன் ஆலயம்,
- பெருமாள் ஆலயம்,
- விநாயகர் ஆலயம்,
- மகாலிங்கேஸ்வரர் ஆலயம், என இன்னும் பல,.

## பள்ளிக்கூடம்
ஊராட்சி ஒன்றிய ஆரம்பப்பள்ளி 1968-ல் ஆரம்பிக்கப்பட்டது. ஆண், பெண் என இருபாலரும் படிக்கும் இந்தப்பள்ளி உயர்நிலைப் பள்ளியாக மாறியது.  

மக்களின் சராசரி கல்வியறிவு 76.12% ஆகும், இதில் ஆண்களின் கல்வியறிவு 84.17%, பெண்களின் கல்வியறிவு 67.82% ஆகும்.  

## போக்குவரத்து
புத்தகரம் (டி 1) அரசு பேருந்து, சின்னிவாக்கம் அரசு பேருந்து, பிரசன்னா தனியார் பேருந்து மற்றும் காமாட்சி சிற்றுந்து ஆகியவை ஊத்துகாட்டுக்கு இயக்கப்படுகின்றன. இவைமட்டுமல்லாமல் 2.2 கி.மீ தூரத்தில் உள்ள கூட்டுச்சாலையில் ஒவ்வொரு 10 நிமிடத்திற்கும் 79, 579A பேருந்து வசதி காஞ்சிபுரம், சென்னைக்கு உண்டு.  

### வழித்தடங்களின் பட்டியல்
| சாதாரண பேருந்துகள் | விரைவு பேருந்துகள் | தாழ்தள சொகுசுப் பேருந்துகள் | குளிர்சாதனப் பேருந்துகள் | } |
| --- | --- | --- | --- | --- |

விளக்கம்: அ.வ- அதிக எண்ணிக்கையிலான வழித்தடங்கள், கு.வ – குறைந்த எண்ணிக்கையிலான வழித்தடங்கள்  
| தடம் | புறப்படும் இடம் | செல்லும் இடம் | வழி | அ.வ | கு.வ |
| --- | --- | --- | --- | --- | --- |
| T1 | காஞ்சிபுரம் | புத்தகரம் | சின்ன காஞ்சிபுரம், ஐயம்பேட்டை, கருக்குப்பெட்டை, வாலாஜாபாத் | x |  |
| பிரசன்னா | காஞ்சிபுரம் | ஊத்துக்காடு | சின்ன காஞ்சிபுரம், ஐயம்பேட்டை, கருக்குப்பெட்டை, வாலாஜாபாத் | x |  |
| காமாட்சி | சங்கராபுரம் | ஊத்துக்காடு | புளியம்பாக்கம், வாலாஜாபாத் | x |  |
| 579A | தாம்பரம் | வாலாஜாபாத் | முடிச்சூர், படப்பை, ஓரகடம், வாரணவாசி, நத்தாநல்லூர் | x |  |
| 79 | காஞ்சிபுரம் | தாம்பரம் | ஐயம்பேட்டை, வாலாஜாபாத், நத்தாநல்லூர், வாரணவாசி, ஓரகடம், படப்பை, முடிச்சூர் | x |  |
| 79EXP | காஞ்சிபுரம் | தாம்பரம் | ஐயம்பேட்டை, வாலாஜாபாத், வாரணவாசி, ஓரகடம், படப்பை, முடிச்சூர் | x | } |

## தொழில்
பெரும்பாலான மக்களுக்கு விவசாயமே தொழிலாகும். ஆனால் இன்று விவசாயம் மெல்ல அழிந்து கட்டுமான தொழில் மேலோங்க தொடங்கியுள்ளது.  

## மதம்
90 சதவீதம் இந்து மத மக்கள்.  

## அருகில் உள்ள கிராமங்கள், நகரங்கள்
| பெயர் | தூரம் |  |
| --- | --- | --- |
| புத்தகரம் | 3.9 கி.மீ |  |
| நாயக்கன் குப்பம் | 1.9 கி.மீ |  |
| நெய்குப்பம் | 5.0 கி.மீ |  |
| கட்டவாக்கம் | 4.2 கி.மீ |  |
| தென்னேரி | 5.0 கி.மீ |  |
| நத்தாநல்லூர் | 5.6 கி.மீ |  |
| வாலாஜாபாத் | 4.5 கி.மீ |  |
| காஞ்சிபுரம் | 19.7 கி.மீ |  |
| தாம்பரம் | 39.4 கி.மீ | } |
# கே. ஆர். வேணுகோபால் சர்மா



**கே. ஆர். வேணுகோபால் சர்மா** தமிழக அரசாலும், மக்களாலும் அங்கீகரிக்கப்பட்ட திருவள்ளுவர் படத்தை வரைந்தவர் ஆவார். இவர் 17.12.1908 இல் அன்றைய சேலம் ஜில்லா காமாட்சிப்பட்டி கிராமத்தில் பிறந்தவர். இன்று அது, கிருஷ்ணகிரி மாவட்டத்தில் அடங்கியுள்ளது. இவரால் வரையப்பட்டு சட்டமன்றத்தில் இடம்பெற்றிருக்கும் மற்ற சாதனையாளர்களின் திருவுருவங்கள் முத்துராமலிங்கத் தேவர், காயிதே மில்லத் ஆகியோரது படங்கள் ஆகும் . தமிழ்த்தாய் திருவுருவுக்கு இலக்கியங்களில் வடிவம் ஒன்று சொல்லப்படவில்லை. 1979 ல் அன்றைய அரசாங்கத்தின் வேண்டுகோளின் படி தனது நீண்ட தமிழ் ஆராய்ச்சி கொண்டு இவர் வரைந்து முடித்த தமிழ்த்தாய் திருவுருவம் இன்றும் வெளிவராமலேயே நிற்கின்றது.  

## தொழில்
மைசூர் சமஸ்தானத்தில் பால விகடகவியாக தன் வாழ்க்கையை துவங்கியவர் . காந்திய வழியில் வந்த குடும்பத்தைச் சேர்ந்த இவர், "ஸ்வதேச டிராமா பார்ட்டி" என்ற பெயரில் ஆங்கிலேயர்களுக்கு எதிராக தன் நண்பர்களோடு சேர்ந்து நாடகங்களை நடத்தி வந்தார். தலைமறைவு வாழ்க்கையில் பம்பாய்க்கு சென்று, அங்கு பிரபல திரைப்பட இயக்குநரான பகவான் தாதாவிடம் சினிமா கலையினைக் கற்றுக்கொண்டார். சென்னைக்கு திரும்பி 'கிரீன் பிக்சர்ஸ்' என்ற திரைப்பட நிறுவனத்தைத் துவக்கி, நாத விஜயம், தெய்வீகம், மை சன் ஆகிய படங்களைத் தயாரித்து இயக்கினார். சமஸ்தானத்தில் சம்பாதித்த பொருள் அனைத்தையும் இழந்தார். சென்னையில், மிச்சமிருந்த ஒரு சிறிய பங்களாவையும் விற்று - தமிழக ஓவியக் கலைஞர்களின் திறமையை உலகுக்கு எடுத்து சொல்லும் முயற்சியில் ஓவியக் கலைக்கூடம் ஒன்றை ' பொன்னி ஆர்ட்ஸ் ' என்ற பெயரில் சென்னை லாயட்ஸ் ரோட்டில் அமைத்தார். அதுவும் எடுபடாமல் தோற்றார்.  

## திருவள்ளுவரின் படத்தை வரைதல்
சுமார் 30 ஆண்டுகள் திருக்குறளை ஆராய்ச்சி செய்து திருவள்ளுவரின் திருவுருவத்தை கண்டடைந்தார் . மத்திய அரசும் ( 1960 ) தமிழக அரசும் ( 1964 ) இவரது ஓவியத்தை வள்ளுவரின் அதிகாரப்பூர்வமான ஓவியமாக ஏற்றுக் கொண்டன.  

## அங்கீகாரம்
முதன்முறையாக 1964 ஆம் ஆண்டு மார்ச் 23ஆம் தேதி தமிழக சட்டமன்றத்தில் இவர் வரைந்த திருவள்ளுவரின் உருவத்தை அன்றைய துணைக் குடியரசுத் தலைவரான சாகிர் உசேன் திறந்து வைத்தார். வேணுகோபால் சர்மாவுக்கு பொன்னாடை போர்த்தி விருது வழங்கப்பட்டது. 1967 ஆம் ஆண்டு தமிழக முதல்வரான அண்ணாதுரை இவருக்கு "ஓவியப் பெருந்தகை" என்ற பட்டத்தை அளித்துச் சிறப்பித்தார். இவர் வரைந்தளித்த திருவள்ளுவர் திருவுருவத்தை, பள்ளி - கல்லூரிகள் , பேருந்துகள் - போலீஸ் நிலையங்கள் - நீதிமன்றங்கள் என தமிழக அரசாங்கத்துக்குரிய அனைத்துக் கோட்டங்களிலும் நிறுவச் செய்து அரசாணை பிறப்பித்தார். அரசாணை எண் : GO.MS 1193.  

## மற்றவர்கள் வரைந்த படங்கள்
திருவள்ளுவரை பல்வேறு காலகட்டங்களில் ஓவியர்கள் பலர் வெவ்வேறு கோணங்களில் வரைந்தார்கள். அவை பெரும்பாலும் சமய சார்புள்ளதாகவும் மத சார்புள்ளதாகவுமாகவே அமைந்திருந்ததால் மக்களும் அரசாங்கங்களும் ஏற்றுக்கொள்ளவில்லை.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்

## ஆதாரம்
# ஆலத்தூர், பாலக்காடு மாவட்டம்



**ஆலத்தூர்** என்பது இந்தியாவின் கேரளா மாநிலம், பாலக்காடு மாவட்டத்தில் அமைந்துள்ள ஒரு கிராமம் மற்றும் கிராம ஊராட்சி ஆகும்.  
மேலும் இவ்வூர் ஆலத்தூர் வட்டத்தின் தலைமையகமாக உள்ளது. மற்றும் கோயம்புத்தூரிலிருந்து கொச்சி வரைச் செல்லும் தேசிய நெடுஞ்சாலையை ஒட்டியே இவ்வூர் அமைந்துள்ளது.  

## மக்கள் வகைப்பாடு
இந்தியா 2011 ஆம் ஆண்டு மக்கள் தொகை கணக்கெடுப்பின்படி 26,720 மக்கள் இங்கு வசிக்கின்றார்கள். இவர்களில் 12,808 ஆண்கள், 13,912 பெண்கள் ஆவார்கள். ஆலத்தூர் நகர மக்களின் சராசரி கல்வியறிவு 89.95% ஆகும், இதில் ஆண்களின் கல்வியறிவு 95.14 %, பெண்களின் கல்வியறிவு 85.27 % ஆகும். இது இந்திய தேசிய சராசரி கல்வியறிவான 59.5% விட கூடியதாகும். ஆலத்தூர் நகர மக்கள் தொகையில் 2940 பேர் ஆறு வயதுக்குட்பட்டோர் ஆவார்கள்.
# முந்திரி கொத்து


**முந்திரி கொத்து** ஒருவகை சிற்றுண்டி உணவாகும். தமிழகத்தின் தென்மாவட்டங்களில் குறிப்பாக கன்னியாகுமரி மாவட்டத்தில் சிறப்புப் பெற்ற சிற்றுண்டி வகையாகும். பச்சை பயிர், பாகு வெல்லம், எள்ளு, தேங்காய் துருவல், ஏலக்காய், மைதா, அரிசி மாவு, மஞ்சள் தூள், எண்ணெய் ஆகிய பொருள்களைக் கொண்டு தயாரிக்கப்படுகிறது.  

இதே மாதிரியான இனிப்பு வகையை சிறிய மாற்றங்களுடன் யாழ்ப்பாணத்திலும் செய்வார்கள். இதற்கு பெயர் பயற்றம் பணியாரம். மண்டை வெல்லத்திற்குப் பதிலாக வெல்லம்/சீனி சேர்ப்பார்கள். வாசனைக்கு ஏலத்துடன் லேசாக வறுத்த சீரகம்+ மிளகு பொடி செய்து சேர்க்கப்படும்.  

## செய்முறை
தோல் நீக்கப்பட்ட சிறுபயறு (பாசிப்பருப்பு) நன்கு காயவைக்கப்பட்டு, உதிரி மாவாக அரைக்கப்படும். ஈரப்பதம் நீங்க இலேசாக வறுத்து எடுக்கப்படும். தேங்காய், துருவலாக்கப்பட்டு, ஈரப்பதம் நீங்க வாணலியில் பொன்னிறமாக வறுத்து எடுக்கப்படும். மேலும், தேங்காய், பூ பிழிந்து பால் தனியாக எடுக்கப்படும். கருப்புக்கட்டி காய்ச்சி பாகுவாக வைத்துக் கொள்ளப்படும். வறுத்த சிறுபயறு மாவு, வறுத்து எடுக்கப்பட்ட தேங்காய்ப் பூவுடன் கலக்கப்படும். சிறிது வறுத்து எடுக்கப்பட்ட கறுப்பு எள், ஏலக்காய்ப் பொடி, சுக்குப் பொடி, கருப்புக்கட்டி பாகு மற்றும் தேங்காய்ப் பால் (தேங்காய், துருவலாக சேர்க்கப்படுவதால், தேங்காய்ப் பால் கலப்பதைத் தவிர்க்கலாம்) ஆகியவை இக்கலவையுடன் சேர்க்கப்பட்டு, மாவு கட்டியாகி, உருண்டை பிடிக்கும் பக்குவம் வரும் வரை கலக்கப்படும். பிறகு உருண்டை பிடித்து, சில நாட்கள் பாதுகாப்பாக, அறையில் உலர (காய) வைக்கப்படும். உலர்ந்த பின், சிறிது சமையல் மஞ்சள் தூள் கலந்த மைதா மாவு கரைசலில் முக்கி கொதிக்கும் எண்ணெயில் போட்டு எடுக்கப்படும்.
# குமாவுன் பல்கலைக்கழகம்



**குமாவுன் பல்கலைக்கழகம்** என்பது உத்தராகண்டு மாநிலத்தில் அமைந்துள்ள அரசுப் பல்கலைக்கழகம் ஆகும். இது நைனித்தால் என்னும் நகரத்தில் உள்ளது.  

## துறைகள்
- கலை
- அறிவியல்
- பொருளியல் & வணிகம்
- கல்வி
- சட்டம்
- மருத்துவம்
- தொழில்நுட்பம்
- மருந்தியல் படிப்புகள்
# சிவாஜி பல்கலைக்கழகம்



**சிவாஜி பல்கலைக்கழகம்** என்பது மகாராஷ்டிராவின் கோலாப்பூரில் அமைந்துள்ளது. இது மராட்டியப் பேரசரான சிவாஜியின் நினைவாக அமைக்கப்பட்டது. இது கோலாப்பூர், சாங்க்லி, சாத்தாரா மாவட்டங்களில் உள்ள 279 கல்லூரிகளை இணைத்துக் கொண்டுள்ளது.  

## துறைகள்
இந்த பல்கலைக்கழகத்தில் கீழ்க்காணும் வகைகளில் படிப்புகள் உள்ளன.  
- சான்றிதழ் படிப்பு
- டிப்ளமோ
- இளநிலை
- முதுநிலை

## புரிந்துணர்வு ஒப்பந்தங்கள்
- பாபா அணு ஆராய்ச்சி மையம், மும்பை
- புனே பல்கலைக்கழகம், புனே
# பொன்னி

**பொன்னி** (*Ponni*) என்பது கீழ்குறிப்பிடப்பட்டவைகளில் ஒன்றாக இருக்கலாம்.  

- பொன்னி ஆறு
- பொன்னி மலை
- பொன்னி வளநாடு
- பொன்னி அரிசி
- பொன்னி (இதழ்)
- பொன்னி (1953 திரைப்படம்)
- பொன்னித் திருநாள்
- பொன்னியின் செல்வன் (2005 திரைப்படம்)
- பொன்னியின் செல்வன்
# ஓவன் வில்சன்



**ஓவன் வில்சன்** (பிறப்பு: நவம்பர் 18, 1968) ஒரு அமெரிக்க நாட்டு நடிகர், குரல் நடிகர், எழுத்தாளர் மற்றும் தயாரிப்பாளர் ஆவார். இவர் பிகைன்ட் எனமி லைன், நைட் அட் த மியுசியம் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# சகிளீர் கிசோண்டோ



**சகிளீர் கிசோண்டோ** (பிறப்பு: ஜூலை 22, 1996) ஒரு அமெரிக்க நாட்டு நடிகர், நகைச்சுவையாளர் மற்றும் குரல் நடிகர் ஆவார். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2, நைட் அட் த மியுசியம் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
# ஸ்டீவ் கூகன்



**ஸ்டீவ் கூகன்** (*Steve Coogan*, பிறப்பு: 14 அக்டோபர் 1965) ஒரு இங்கிலாந்து நாட்டு நடிகர், நகைச்சுவையாளர், எழுத்தாளர், குரல் நடிகர் மற்றும் தயாரிப்பாளர் ஆவார். இவர் நைட் அட் த மியுசியம் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# ரிபெல் வில்சன்



**ரிபெல் வில்சன்** ஒரு ஆஸ்திரேலிய நாட்டு நடிகை, நகைச்சுவையாளர், குரல் நடிகை மற்றும் எழுத்தாளர் ஆவார். இவர் நைட் அட் த மியுசியம் 3 போன்ற திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# ராச்சேல் ஹாரிஸ்



**ராச்சேல் ஹாரிஸ்** (பிறப்பு: ஜனவரி 12, 1968) ஒரு அமெரிக்க நாட்டு நடிகை மற்றும் நகைச்சுவையாளர் ஆவார். இவர் நைட் அட் த மியுசியம் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# ராமி மலேக்



**ராமி மலேக்** (பிறப்பு: மே 12, 1981) ஒரு அமெரிக்க நாட்டு நடிகர் ஆவார். இவர் நைட் அட் த மியுசியம், தி ட்விலைட் சாகா: பிரேக்கிங் டவுன் - பார்ட் 2, நீட் போர் ஸ்பீட் போன்ற திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார்.
# கெவின் கோஸ்ட்னர்



**கெவின் கோஸ்ட்னர்** (பிறப்பு: ஜனவரி 18, 1955) ஒரு அமெரிக்க நாட்டு நடிகர், தயாரிப்பாளர் மற்றும் பாடகர் ஆவார். இவர் சூப்பர் மேன், ஜேக் ரியான்: ஷேடோ ரிக்ருட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் சில தொலைக்காட்சி தொடர்களில் நடித்துள்ளார் என்பது குறிப்பிடத்தக்கது.
# ஆங்கிலத் திரைப்படங்களின் பட்டியல், 2013

2013ம் ஆண்டு வெளியான திரைப்படங்கள், அதிக வசூல் செய்த திரைப்படங்கள் போன்றவற்றின் குறிப்புகள்.(இது முழுமையாக இல்லை)  

## அதிக வசூல் செய்த திரைப்படங்கள்
2013ம் ஆண்டு உலகளவில் வெளியான டாப் 10 திரைப்படங்கள்.  

**அதிக வசூல் செய்த திரைப்படங்கள் 2013**

| தரவரிசை | தலைப்பு | வசூல் |  |
| --- | --- | --- | --- |
| **1** | புரோஸன் | $1,276,875,251 |  |
| **2** | அயன் மேன் 3 | $1,215,439,994 |  |
| **3** | Despicable Me 2 | $970,761,885 |  |
| **4** | த ஹாபிட் 2 | $958,366,855 |  |
| **5** | த ஹங்கர் கேம்ஸ் கட்சிங் பயர் | $864,565,663 |  |
| **6** | பாஸ்ட் அன்ட் பியூரியஸ் 6 | $788,679,850 |  |
| **7** | Monsters University | $743,559,607 |  |
| **8** | கிராவிட்டி | $716,392,705 |  |
| **9** | சூப்பர் மேன் | $668,045,518 |  |
| **10** | தோர்: த டார்க் வேர்ல்டு | $644,783,140 | } |

## 2013 திரைப்படங்கள்
### ஜனவரி - மார்ச்
| ஜனவரி | 1 | மூவி 43 |
| --- | --- | --- |
| 4 | டெக்சாஸ் செயின்ஸா 3டி |  |
| 11 | கேங்க்ஸ்டர் ஸ்குவாட் |  |
| 16 | வார்ம் பாடிஸ் |  |
| 17 | ஹன்ஸல் அண்ட் க்ரேடெல் |  |
| 18 | புரோக்கன் சிட்டி
டான் ஜோன்
கில் யுவர் டார்லிங்ஸ்
த லாஸ்ட் ஸ்டேண்ட் |  |
| 20 | இஸ்டோக்கர் |  |
| 25 | ஜோப்ஸ்
பார்க்கர் |  |
| 31 | டை ஹார்ட் 5 |  |
| பிப்ரவரி | 22 | ஸ்னிச் |
| 26 | நரன் குல நாயகன் |  |
| மார்ச் | 27 | ஜி.ஐ. ஜோ: ரிட்டாலியேசன் |

### ஏப்ரல் - ஜூன்
| ஏப்ரல் | 14 | அயன் மேன் 3 |
| --- | --- | --- |
| மே | 1 | ஆஃப்டர் ஏர்த் |
| 7 | பாஸ்ட் அன்ட் பியூரியஸ் 6 |  |
| 21 | நௌ யூ ஸீ மீ |  |
| 23 | ஹேங்க் ஓவர் 3 |  |
| ஜூன் | 1 | வேர்ல்ட் வார் ஜி |
| 8 | தி கான்ஜுரிங் |  |
| 10 | சூப்பர் மேன் |  |
| 22 | த லோன் ரேஞ்சர் |  |
| 26 | ஒயிட் ஹவுஸ் டவுன் |  |

### ஜூலை - செப்டம்பர்
| ஜூலை | 3 | பசிபிக் ரிம் |
| --- | --- | --- |
| 16 | வோல்வரின்-2 |  |
| 17 | ஆர்.ஐ.பி.டி. |  |
| 31 | த ஸ்மர்ஃப்ஸ் 2 |  |
| ஆகஸ்ட் | 3 | வீ ஆர் தி மில்லர்ஸ் |
| 7 | எலைசியம் |  |
| 21 | த மோர்டல் இன்ஸ்ட்ரூமென்ட்ஸ்: சிட்டி ஆஃப் போன்ஸ் |  |
| 28 | கிராவிட்டி |  |
| செப்டம்பர் | 4 | ரிட்டிக் |
| 6 | ஹோன்ஸ் |  |
| 7 | மண்டேலா:லாங் வாக் டூ ஃபிரீடம் |  |
| 8 | ஆக்யுலஸ் |  |
| 13 | இன்சீடியஸ்: சாப்டர் 2 |  |

### அக்டோபர் - டிசம்பர்
| அக்டோபர் | 22 | தோர்: த டார்க் வேர்ல்டு |
| --- | --- | --- |
| 24 | எண்டர்ஸ் கேம் |  |
| நவம்பர் | 11 | த ஹங்கர் கேம்ஸ் கட்சிங் பயர் |
| 19 | புரோஸன் |  |
| டிசம்பர் | 2 | த ஹாபிட் 2 |
| 6 | 47 ரோனின் |  |
| 12 | அமெரிக்கன் ஹஸ்ல் |  |
# வளிமப் பெருங்கோள்



**வளிமப் பெருங்கோள்** (Gas giant) என்பது முதன்மையாக ஐதரசன் மற்றும் ஈலியம் ஆகிய வளிமங்களைக் கொண்டுள்ள ஒரு பெருங்கோளைக் குறிக்கும். கதிரவ அமைப்பில் வியாழன் மற்றும் சனி ஆகிய இரண்டும் வளிமப் பெருங்கோள்கள் ஆகும். வளிமப் பெருங்கோள் என்பது பெருங்கோள்கள் என்ற வகைப்பாட்டிற்கு இணையாகவே கருதப்பட்டு வந்தது. எனினும் 1990களில் யுரேனசு மற்றும் நெப்டியூன் ஆகிய இரு பெருங்கோள்களின் உள்ளடக்கம் முதன்மையாக, கனமான மற்றும் ஆவியாகும் பனி போன்ற பொருட்களால் ஆகியிருப்பதால் அவை பனிக் கோள்கள் என்று தனிவகையாகப் பிரிக்கப்பட்டன.  

வியாழனிலும் சனியிலும் பெரும்பாலும் ஐதரசன், ஈலியத்தால் நிறைந்துள்ளன; மிகுநிறையுள்ள தனிமங்கள் திண்மத்தின் 3இலிருந்து 13 விழுக்காடு வரை உள்ளன. உருகிய நிலையிலான பாறைக் கட்டமைப்பு கருவத்தை அடுத்து மாழைய ஐதரசன் நீர்மமும் இதனை வெளி அடுக்கில் நீரியம் சூழ்ந்தும் கட்டமைக்கப்பட்டுள்ளதாக கருதப்படுகின்றது. ஐதரசன் வளிமண்டலத்தின் வெளிப்புறப் பகுதியில் பல அடுக்குகளிலான நீராலும் அம்மோனியாவாலுமான மேகங்களைக் காணலாம். மாழைநிலை ஐதரசன் இக்கோள்களின் பெரும்பான்மை உள்ளடக்கமாக உள்ளது; மிகுந்த உயர்நிலை அழுத்தத்தால் ஐதரசன் மின்கடத்தியாக செயற்படுவதால் "மாழைய" ஐதரசன் என்று குறிப்பிடப்படுகின்றது. கருவத்தில் உள்ளதாகக் கருதப்படும் மிகுநிறை தனிமங்கள் மிகுந்த உயர் அழுத்தத்திலும் மிகுந்த உயர் வெப்பநிலையிலும் (20,000 K) உள்ளதால் அவற்றின் பண்புகள் சரியாக அறியப்படவில்லை.  

## மேற்சான்றுகள்
# இரத்த தானம் (நூல்)



**இரத்த தானம்** எனும் நூல் வைரமுத்து எழுதியதாகும்.  

## நோக்கு
இந்நூலில் மரபுக் கவிதையின் மறுமலர்ச்சியை, மரபுக்கவிதைகளை எழுதி வைரமுத்து வெளிப்படுத்துகிறார்.  

## பொருளடக்கம்
- மெளனம் பேசுகிறது
- ஞாபக நரைகள்
- வாடகை வசந்தம்
- ஒரு கவிஞன் விஞ்ஞானியானபோது...
- தண்ணீர்ப் பிச்சை
- காலநதி
- பிள்ளைவரம்
- எரிக்கத் தெரிந்த நெருப்பு
- வேறென்ன வேண்டும்
- ஒரு பள்ளியறைத் தாலாட்டு
- ஊமைப் புலம்பல்
- மேதினி நாள்
- ராத்திரி ராகம்
- அகலிகை
- இன்னொரு யுத்த காண்டம்
- கலையும் களையும்
- காதல் சடலம்
- கவிதை எனப்படுவது யாதெனின்..
- தொட்டில் கனவுகள்
- நெஞ்சொடு புலம்பல்
- சுடு கண்ணீர்
- காதல் எனும் தீயினிலே
- வாழத் தெரியவில்லை!
- அவசரத் தாலாட்டு
- ஓ! என் சமகாலத் தோழர்களே!
# டேக்கன் 3



**டேகின் 3** பிரான்ஸ் நாட்டு ஆங்கில மொழி அதிரடி திரில்லர் திரைப்படம் ஆகும். இந்த திரைப்படத்தை ஒலிவியர் மேகடோன் என்பவர் இயக்கியுள்ளார். லியம் நீசோன், பொரஸ்ட் விடேகர், பாம்கே ஜான்சென், மேகி கிரேஸ், டக்ரே ஸ்காட், சாம் சப்ருல், லேலண்ட் ஒர்செர், ஜோன்னி வெஸ்டன் உள்ளிட்ட பலர் நடித்துள்ளார்கள்.  

## நடிகர்கள்
- லியம் நீசோன்
- பொரஸ்ட் விடேகர்
- பாம்கே ஜான்சென்
- மேகி கிரேஸ்
- டக்ரே ஸ்காட்
- சாம் சப்ருல்
- லேலண்ட் ஒர்செர்
- ஜோன்னி வெஸ்டன்
# பிளக்கட்



**பிளாக்ஹட்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்த திரைப்படத்தை மைக்கேல் மண் என்பவர் இயக்கியுள்ளார். கிறிஸ் ஹெம்ஸ்வர்த், தாங் வேய், வியோல டேவிஸ், ரிட்சி கோஸ்டர், வில்லியம் மாபோதெர் உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.  

## நடிகர்கள்
- கிறிஸ் ஹெம்ஸ்வர்த்
- தாங் வேய்
- வியோல டேவிஸ்
- ரிட்சி கோஸ்டர்
- வில்லியம் மாபோதெர்
# த வெடிங் ரிங்கர்



**தி வெட்டிங் ரிங்கர்** இது 2015ஆம் ஆண்டில் திரைக்கு வந்த அமெரிக்க நாட்டுத் காதல் நகைச்சுவைத் திரைப்படம் ஆகும். இத்திரைப்படத்தை ஜெரெமி கறேளிக் என்பவர் இயக்கியுள்ளார். கெவின் ஹார்ட், ஜோஷ் கட், கலே கியூகோ, ஆலன் ரிட்ச்சொன், மிமி ரோகேர்ஸ், கென் ஹோவர்ட், ஜெனிபர் லீவிஸ் உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.  

## நடிகர்கள்
- கெவின் ஹார்ட்,
- ஜோஷ் கட்
- கலே கியூகோ
- ஆலன் ரிட்ச்சொன்
- மிமி ரோகேர்ஸ்
- கென் ஹோவர்ட்
- ஜெனிபர் லீவிஸ்
# ஸ்பெயார் பார்ட்ஸ்



**ஸ்பெயார் பார்ட்ஸ்** இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தில் அலெக்சா வேகா, மரிசா டோமீய், ஜேமி லீ குர்திஸ், அலெஸ்ஸண்ட்ரா ரோசல்டோ, கார்லோஸ் பேனா உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.  

## நடிகர்கள்
- அலெக்சா வேகா - கர்லா
- மரிசா டோமீய் - கிவென் (ஒரு ஆசிரியர்)
- ஜேமி லீ குர்திஸ் - அதிபர்
- கார்லோஸ் பேனா - ஆஸ்கார்
- அலெஸ்ஸண்ட்ரா ரோசல்டோ
# தி பாய் நெக்ஸ்ட் டோர்



**தி பாய் நெக்ஸ்ட் டோர்** இது 2015ஆம் ஆண்டில் திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தை ரோப் கோஹன் என்பவர் இயக்கியுள்ளார்.  

இந்த திரைப்படத்தில் ஜெனிஃபர் லோபஸ், ஜோன் கோர்பெட், ஆடம் ஹிக்ஸ், இயன் நெல்சன், ஆடம் ஹிக்ஸ் உள்ளிட்ட பலர் நடித்துள்ளார்கள். இந்த திரைப்படம் ஜனவரி 23ஆம் திகதி வெளியானது. இந்த திரைப்படத்திற்கு ராண்டி எடெல்மேன் என்பவர் இசை அமைத்துள்ளார்.  

## நடிகர்கள்
- ஜெனிஃபர் லோபஸ்
- ஜோன் கோர்பெட்
- ஆடம் ஹிக்ஸ்
- இயன் நெல்சன்
- ஆடம் ஹிக்ஸ்
# வைல்டு கார்டு



**வைல்ட் கார்ட்** இது 2015ஆம் ஆண்டில் திரைக்கு வந்த அமெரிக்க நாட்டு க்ரைம் திரைப்படம் ஆகும். இந்த திரைப்படம் 1985 ஆம் ஆண்டு **வில்லியம் கோல்ட்மான்** என்பவரால் எழுதப்பட்ட **ஹீட்** எனும் நாவலை தழுவி சீமோன் வெஸ்ட் என்பவர் இயக்கியுள்ளார். இந்த திரைப்படத்தில் ஜேசன் ஸ்டேதம், ஸ்டான்லி துச்சி, மிலோ வேண்டிமிக்லியா, மைக்கேல் அங்கரனோ, ஹோப் டேவிஸ், மேக்ஸ் கஸெல்லா, ஜேசன் அலெக்சாண்டர், அன்னே ஹெச்சி, கிறிஸ் பிரவுனிங் உள்ளிட்ட பலர் நடித்துள்ளார்கள்.  

இந்தத் திரைப்படம் லயன்ஸ் கேட் என்டேர்டைன்மென்ட் என்ற நிறுவனத்தின் மூலம் ஜனவரி 30ஆம் திகதி வெளியானது. இந்த திரைப்படத்தில் நடிகர் வைல்ட் (ஜேசன் ஸ்டேதம்) சூதாட்டத்திற்கு அடிமையான கதாபாத்திரத்தில் நடித்துள்ளார்.  

இந்த திரைப்படம் வணிகரீதியாக தோல்வியடைந்தது. இந்த திரைப்படம் $30 மில்லியன் செலவில் எடுக்கப்பட்டது, ஆனால் இந்த திரைப்படத்தின் உள்நாட்டு வசூல் $3,200 ஆகும்.  

## நடிகர்கள்
- ஜேசன் ஸ்டேதம் - நிக் வைல்ட்
- ஸ்டான்லி துச்சி
- மிலோ வேண்டிமிக்லியா
- மைக்கேல் அங்கரனோ
- ஹோப் டேவிஸ்
- மேக்ஸ் கஸெல்லா
- ஜேசன் அலெக்சாண்டர்
- அன்னே ஹெச்சி
- கிறிஸ் பிரவுனிங்

### நடிகர்களின் பங்களிப்பு
படத்தில் ஹீரோவாக நடித்திருக்கும் ஜேசன் ஸ்டேதம் தனது கதாப்பாத்திரத்தில் நன்றாக பொருந்தியிருக்கிறார்.  

### நடிகர்களின் தேர்வு
இந்த திரைப்படத்தில் ஜேசன் ஸ்டேதம், ஸ்டான்லி துச்சி, மிலோ வேண்டிமிக்லியா, மைக்கேல் அங்கரனோ, ஹோப் டேவிஸ், மேக்ஸ் கஸெல்லா, ஜேசன் அலெக்சாண்டர், அன்னே ஹெச்சி மற்றும் கிறிஸ் பிரவுனிங் நடித்துள்ளார்கள். நடிகர்களின் தேர்வு ஏப்ரல் 11, 2013ஆம் ஆண்டு அறிவுக்கப்பட்டது.  

## படபிடிப்பு
இந்த திரைப்படத்தின் படபிடிப்பு 2013ஆம் ஆண்டு நியூ ஓர்லென்ஸ், லூசியானா போன்ற இடங்களில் நடைபெற்றது. முக்கியமான படப்பிடிப்பு 2013ஆம் ஆண்டு பிப்ரவரி மாதம் தொடங்கியது.  
## வெளியீடு
இந்தத் திரைப்படம் லயன்ஸ் கேட் என்டேர்டைன்மென்ட் என்ற நிறுவனத்தின் மூலம் ஜனவரி 30, 2015ஆம் ஆண்டு வெளியானது.  

### வசூல்
இந்த திரைப்படம் வணிகரீதியாக தோல்வியடைந்தது. இந்த திரைப்படம் $30 மில்லியன் செலவில் எடுக்கப்பட்டது, ஆனால் இந்த திரைப்படத்தின் உள்நாட்டு வசூல் $3,200 ஆகும்.
# எஸ். பாலசுப்பிரமணியன்



**எஸ் எஸ் பாலன்** என அறியப்படும் **எஸ். பாலசுப்ரமணியன்** (*S. Balasubramanyan*, டிசம்பர் 28, 1936 - டிசம்பர் 19, 2014) திரைப்பட தயாரிப்பாளரும், இயக்குநரும், விகடன் குழுமத்தின் உரிமையாளரும் ஆவார்.  

ஜெமினி ஸ்டுடியோஸ், விகடன் குழுமம் ஆகியவற்றின் நிறுவனர் எஸ். எஸ். வாசனின் மகனான இவர் சென்னையில் பிறந்தவர். லயோலா கல்லூரியில் படித்து இளங்கலைப் (பி.காம்) பட்டம் பெற்றார். விகடன் குழுமத்தில், 1956 ஆம் ஆண்டில் இணைந்த இவர் தந்தையின் மரணத்திற்கு பின் ஜெமினி, விகடன் குழுமத் தலைவராகப் பொறுப்பேற்றார்.  

## திரைப்படத் துறை பங்களிப்புகள்
தமிழ், இந்தி, தெலுங்கு உட்பட பல மொழிகளில் திரைப்படங்களைத் தயாரித்துள்ளார். சிரித்து வாழ வேண்டும், எல்லோரும் நல்லவரே போன்றவை இவர் இயக்கிய சில திரைப்படங்களாகும்.  

## குடும்பம்
இவருக்கு ஆறு பெண்களும், ஓர் ஆண் குழந்தையும் உள்ளனர். இவரின் மகன் பா. சீனிவாசன் தற்போது விகடன் குழுமத்தின் மேலாண் இயக்குநராக உள்ளார்.  

## மறைவு
19 டிசம்பர் 2014 அன்று சென்னையில் மாரடைப்பினால் காலமானார்.
# ஸ்ட்ரேஞ்சு மேஜிக்



**ஸ்ட்ரேஞ் மேஜிக்** இது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவை திரைப்படம் ஆகும். இந்த திரைப்படத்திற்கு ஆலன் கம்மிங், இவான் ரசேல் வூட், மாயா ருடால்ப், சாம் பல்லாடியோ, பீட்டர் ஸ்டோமெரே, ஆல்ஃப்ரெட் மோலினா உள்ளிட்ட பலர் குரல் கொடுத்துள்ளார்கள். இந்த திரைப்படம் ஜனவரி 23ஆம் திகதி வெளியானது.  

## நடிகர்கள்
- ஆலன் கம்மிங் - போக் கிங்
- இவான் ரசேல் வூட் - மரியான்னே
- மாயா ருடால்ப் - க்ரிசெல்ட
- சாம் பல்லாடியோ
- ஆல்ஃப்ரெட் மோலினா
- பீட்டர் ஸ்டோமெரே
# கோலா தகான்


**கோலா தகான்** (ஆங்கிலம்: *Kuala Tahan*; மலாய்: *Kuala Tahan*; சீனம்: *瓜拉大汉*), மலேசியா, பகாங் மாநிலத்தின் ஜெராண்டுட் மாவட்டத்தில் உள்ள ஒரு சிறிய நகரம் ஆகும். இந்த நகரம், மலேசியாவில் புகழ்பெற்ற தாமான் நெகாரா தேசிய வனப்பூங்காவின் நுழைவாயிலாக விளங்குகிறது. தகான் ஆறு, தெம்பிலிங் ஆறு ஆகிய இரு ஆறுகளும் சங்கமிக்கும் இடத்தில் அமைந்து உள்ளது.  

இந்த நகரம் கோலாலம்பூர் தலைநகரில் இருந்து 241 கி.மீ. தொலைவில் உள்ளது. பகாங் மாநிலத்தின் தலைநகரான குவாந்தான் நகரில் இருந்து 232 கி.மீ. தொலைவில் உள்ளது. காராக் நெடுஞ்சாலை வழியாக, மெந்தகாப் நகருக்கு வந்த பின்னர், ஜெராண்டுட் நகருக்குச் சென்று, அங்கு இருந்து கோலா தகான் நகருக்குச் செல்லலாம். கோலா தகான் நகருக்கு மிக அருகாமையில்தான் தாமான் நெகாரா தேசிய வனப்பூங்கா அமைந்து உள்ளது.  

## பொது

தாமான் நெகாரா தேசிய வனப்பூங்காவிற்கு, இந்த நகரைக் கடந்துதான் செல்ல வேண்டும். இதுதான் அந்த வனப்பூங்காவிற்கு நுழைவாயிலாகவும் அமைகின்றது. ஜெராண்டுட் நகருக்கு அருகில் இருக்கும் தெம்பிலிங் ஆறு வழியாக கோலா தகானை அடையலாம். படகுப் பயணங்கள் உள்ளன. இரண்டரை மணி நேரம் பிடிக்கும்.  

கோலா தகான் நகரம் ஜெராண்டுட் நகரில் இருந்து 76 கி.மீ. தொலைவில் இருக்கிறது. சாலை வழியாகச் சென்றால் ஒன்றரை மணி நேரம் பிடிக்கும். இரவு நேரங்களில் படகுப் பயணங்கள் நடைபெறுவது இல்லை.  

## வரலாறு

கோலா தகான் நகருக்கு அருகில் கம்போங் தெரிசிக் (மலாய்: *Kg Teresik*), கம்போங் பெலேபார் (மலாய்: *Kg Belebar*), கம்போங் தெக்கா (மலாய்: *Kg Tekah*), கம்போங் பாடாங் (மலாய்: *Kg Padang*), கம்போங் தூயிட், கம்போங் செபேராங் ஆகிய கிராமங்கள் உள்ளன. *கம்போங்* என்றால் மலாய் மொழியில் கிராமம் என்று பொருள்படும். மலேசியாவில் உள்ள கிராமங்களை, *கம்போங்* என்றுதான் அழைக்கிறார்கள்.  

### சுற்றுலாத் துறை

உலகின் பல பாகங்களில் இருந்தும் சுற்றுலாப் பயணிகள் இங்கு வருகை தருகின்றனர். இருபத்து நான்கு மணி நேரமும் மக்கள் நடமாட்டம் இருந்து கொண்டே இருக்கும். இந்த நகரில் வாழும் மக்கள் பெரும்பாலும் மலாய்க்காரர்கள் ஆவர். இவர்கள் சுற்றுலாத் துறையில் தீவிரமாக ஈடுபாடு காட்டி வருகின்றனர். சீனர்களும், இந்தியர்களும் சிறு கடை வியாபாரத்தில் ஈடுபட்டுள்ளனர்.  

தவிர, நகரைச் சுற்றி நிறைய சிறு சிறு ரப்பர் தோட்டங்கள் உள்ளன. மத்திய கூட்டரசு அரசாங்கம் *பெல்க்ரா*, *ரிஸ்டா* எனும் ரப்பர், எண்ணெய்ப்பனை நடவுத் திட்டங்களையும் அறிமுகம் செய்துள்ளது. கணிசமான அளவிற்கு ரப்பர் உற்பத்தியும் செய்யப் படுகின்றது. நெல் விவசாயமும் நடைபெறுகின்றது.
# மோசிங்கோ குறைத்தல் வினை

**மோசிங்கோ குறைத்தல் வினை** ( Mozingo Reduction ) என்ற கரிமவேதியல் வினை மோசிங்கோ வினை அல்லது தையோகீட்டால் குறைத்தல் வினை என்றும் அழைக்கப்படுகிறது. இவ்வினையில் ஒரு கீட்டோன் அல்லது ஆல்டிகைடு முழுமையாக ஒடுக்கமடைந்து அவற்றோடு தொடர்புடைய ஆல்கேனாக மாற்றமடைகிறது. இவ்வினை நிகழ்வை பின்வரும் சமன்பாடு விளக்குகிறது:  

:  

முதலில் கீட்டோனுடன் ஒரு பொருத்தமான தையோல் சேர்ந்து தையோகீட்டால் உருவாகிறது. பின்னர் இது ரானே நிக்கல் வினையூக்கியின் உதவியால் ஐதரசனேற்றம் செய்யப்பட்டு ஆல்கேனாகிறது. இம்முறை வலிமையான அமில கிளெமென்சன் அல்லது வலிமையான கார உல்ப் கிச்னர் குறைத்தல் வினைகளைக் காட்டிலும் மிதமானது ஆகும். இவ்வினைகளில் பங்கேற்கும் அமில காரங்கள் கரிம மூலக்கூறில் இடம்பெற்றுள்ள செயல்படு தொகுதிகளின் செயல்பாட்டை இடையூறு செய்யலாம்
# அலுமினியம் இருபோரைடு



**அலுமினியம் இருபோரைடு** அல்லது **அலுமினியம் டைபோரைடு** (*Aluminium diboride*) என்ற வேதிச் சேர்மம் அலுமினியத்துடன் உலோகப்போலியான போரான் சேர்த்து தயாரிக்கப்படுகிறது. அலுமினியமும் போரானும் இணைந்து உருவாகும் இரண்டு சேர்மங்களில் இதுவும் ஒன்றாகும். இதனுடைய மூலக்கூறு வாய்ப்பாடு (AlB<sub>2</sub>) ஆகும். அலுமினியம் பன்னிருபோரைடு (AlB<sub>12</sub>) என்பது மற்றொரு சேர்மமாகும். இவ்விரு சேர்மங்களும் பொதுவாக அலுமினியம் போரைடு என்று அழைக்கப்படுகின்றன.  

அமைப்புரீதியாக, போரான் அணுக்கள் அலுமினியம் அணுக்களை இடையில் கொண்டிருக்கும் கடுங்கரித் தகடுகளாக உருவாகிறது. இது மக்னீசியம் இருபோரைடின் அமைப்பை மிகவும் ஒத்துள்ளது. ஒற்றை அலுமினியம் இருபோரைடு படிகங்கள் அடிப்படை அறுங்கோண தளத்தின் அச்சுக்கு இணையாக உலோக கடத்திகளாக திகழ்கின்றன.  

அமிலங்கள் மற்றும் ஐதரசன் வாயுவுடன் வினைபுரிகையில் நச்சு வாயுக்களை உற்பத்தி செய்வதால் அலுமினியம் போரைடு ஒரு அபாயகரமான பொருளாகக் கருதப்படுகிறது. உதாரணமாக இது ஐதரோகுளோரிக் அமிலத்துடன் வினைபுரிந்து போரேன் மற்றும் அலுமினியம் குளோரைடை வெளிப்படுத்துகிறது.
# சோயுஸ் (செலுத்து வாகனம்)


**சோயுஸ் (செலுத்து வாகனம்)** (*Soyuz*, ரஷ்ய மொழி: Союз) 1960 களில் ரஷ்யாவால் தயாரிக்கப்பட்ட செலுத்து வாகனம் ஆகும். இது மீளப்பாவிக்க முடியாத செலுத்து வாகனம். சோவியத் ரஷ்யாவின் *ஓ.கே.பி*-1 (OKB-1) ன் மூலம் திட்டமிடப்பட்டு தயாரிக்கப்பட்டது. "சோயுஸ்" திட்டத்தின் ஒரு பகுதியாக சோயுஸ் செலுத்து வாகனம் முதலில் ஆளில்லாத செலுத்து வாகனமாக பயன்படுத்தப்பட்டது. பின்னர் முதல் 19 விண்வெளி வீரர்களை விண்வெளிக்கு ஏற்றிச் சென்றுள்ளது.
# கிருஷ்ணகுமாரி நரேந்திரன்

**கிருஷ்ணகுமாரி நரேந்திரன்** தமிழகத்தைச் சேர்ந்த பரதநாட்டிய ஆசிரியர். *அபிநய நாட்டியாலயா* எனும் பயிற்றுவிப்பு அமைப்பினை 40 ஆண்டுகளாக இவர் நடத்தி வருகிறார்.  

## பெற்ற விருதுகள்
- கலைமாமணி விருது
- இசைப்பேரறிஞர் விருது, 2013. வழங்கியது: தமிழ் இசைச் சங்கம், சென்னை.
- நிருத்ய கோவிதா பட்டம், 2014; வழங்கியது: நாதபிரம்மம் இசை இதழ்
# அலுமினியம் பன்னிருபோரைடு


**அலுமினியம் பன்னிருபோரைடு** (*Aluminium dodecaboride*, AlB<sub>12</sub>) என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது ஓர் உலோகமான அலுமினியமும் ஓர் அலோகமான போரானும் சேர்த்துத் தயாரிக்கப்படுகிறது. அலுமினியம் மற்றும் போரான் சேர்ந்து உருவாகக்கூடிய இரண்டு சேர்மங்களில் ஒன்று அலுமினியம் பன்னிருபோரைடு ஆகும். மற்றொரு சேர்மம் AlB<sub>2</sub> என்ற மூலக்கூறு வாய்பாடு கொண்ட அலுமினிய மிருபோரைடு ஆகும்.  

## பண்புகள்
அலுமினியம் பன்னிருபோரைடு இரண்டு விதமான படிக வடிவங்களில் காணப்படுகின்றது. அவை α-AlB<sub>12</sub>, மற்றும் γ-AlB<sub>12</sub> என்பனவாகும். இரண்டு வடிவங்களும் ஒரே மாதிரியான முப்பரிமாண B<sub>12</sub> மற்றும் B<sub>20</sub> அலகுகள் கொண்ட கட்டமைப்பைப் பெற்றுள்ளன. தற்பொழுது இவை தவிர மூன்றாம் நிலை படிக வடிவமான β-AlB<sub>12</sub> இருப்பதாக நம்பப்படுகிறது. மும்மை போரைடு என்றழைக்கப்படும் இதனுடைய மூலக்கூறு வாய்பாடு <sub>2</sub>Al<sub>3</sub>B<sub>48</sub> ஆகும்.  

## தயாரிப்பு
போரான்(III) ஆக்சைடுடன் கந்தகம் மற்றும் அலுமினியம் சேர்த்து வினைப்படுத்திய பின்னர் கிடைக்கும் கலவையுடன் கரிமம் சேர்த்து β-வடிவ போரைடை தயாரிக்க முடியும்.  

## பயன்கள்
AlB<sub>12</sub> வைரம் அல்லது குருந்தத்திற்குப் பதிலாக தேய்க்கும் சேர்மமாக பயன்படுத்தப்படுகிறது.  

## அடிக்குறிப்புகள்
# சந்திரலேகா

**சந்திரலேகா** தலைப்பில் உள்ள கட்டுரைகள்:  

## திரைப்படங்கள்
- சந்திரலேகா (1948 திரைப்படம்)
- சந்திரலேகா (1995 திரைப்படம்)
- சந்திரலேகா (1997 மலையாளத் திரைப்படம்)
- சந்திரலேகா (நடனக்கலைஞர்)

## மாந்தர்
- சந்திரலேகா (நடனக்கலைஞர்)
- வி. எஸ். சந்திரலேகா இ. ஆ. ப. அதிகாரி, அரசியல்வாதி
# பாகனூர்



**பாகனூர்** (*Paganur*) என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஓர் ஊராட்சியாகும்.  

இதனை முன்பு பாவனூர் என்று அழைத்துள்ளார்கள். இந்த ஊராட்சி மூன்றுக்கு மேற்பட்ட கிராமங்களைக் கொண்டுள்ளது. தெற்கே மாத்தூரையையும் வடக்கே நவலூர் குட்டப்பட்டு ஊராட்சியையும் மேற்கே சத்திரப்பட்டி மற்றும் சன்னாசிப்பட்டி ஆகிய ஊர்களையும் எல்லைகளாகக் கொண்டுள்ளது.  

## ஊர்கள்
1. மேலப்பாகனூர்
1. தெற்குப்பாகனூர்
1. வடக்குப்பாகனூர்
1. நடுப்பாகனூர்

## மக்கள் தொகை
2001இன் மக்கள்தொகை கணக்கெடுப்பின்படி பாகனூரில் 1,999 பேர் இருந்துள்ளனர்.972 ஆண்கள் மற்றும் 1027 பெண்கள் ஆவர். பாலின வீதம் 1057 ஆகும். படிப்பறிவு வீதம் 66.97 ஆகும்.  

## கல்வி
மூன்று துவக்கப்பள்ளிகள் உள்ளன. மேலும் பிரிஸ்ட் பல்கலைக்கழகமும் உள்ளது.  

## போக்குவரத்து
- இங்குள்ள சில சாலைகள் 2004-ஆம் ஆண்டு வரை மண் சாலைகளாக இருந்தன. 2004-ஆம் ஆண்டு தார்ச்சாலைகளாக மாற்றப்பட்டன.
- பேருந்து வசதியானது ஒரு நாளைக்கு 6 தடவைக்கு மேல் வருகிறது.
- பூங்குடியில் ரயில் நிலையம் உள்ளது. பாகனூரில் இருந்து பேருந்தின் மூலம் அங்கு சென்று வரலாம்.
- திருச்சி-திண்டுக்கல் இரயில் பாதையானது பாகனூர் வழியாக செல்கிறது.

## அரசு அலுவலகங்கள்
- நியாய விலைக்கடை (நடுப் பாகனூர்)
- கிராம நிர்வாக அலுவலர் அலுவலகம் (நடுப் பாகனூர்)
- ஊராட்சி அலுவலகம் (நடுப் பாகனூர்)
- அஞ்சல் அலுவலகம் (நடுப் பாகனூர்)

பாகனூர் ஊராட்சி மணிகண்டத்தை ஒன்றியமாக கொண்டுள்ளது.  

## இறை வழிபாட்டுத் தலங்கள்
மேலப்பாகனூரில் மாரியம்மன் கோவில் உள்ளது. வடக்குப்பாகனூரில் இரண்டு கோவில்கள் உள்ளன. தெற்குப்பாகனூரில் அன்னை ஆரோக்கியமாதா தேவாலயம் மற்றும் மாரியம்மன், விநாயகர் சன்னதி அமைந்துள்ளது.  

## தொழில்கள்
இங்கு முக்கிய தொழில் விவசாயமாகும். பெரும்பாலும் கிணற்று பாசனத்தை கொண்டுள்ளது.
# வலை வழங்கி


நிறுவனத்தின் சன் ஃபயர் X4200 வலை வழங்கிகள் ஒன்றாக நிறுவப்பட்டுள்ளன.]]  

**வலை வழங்கி** (*web server*) என்பது அடிப்படை தகவல்தொடர்பு நெறிமுறையான மீயுரை பரிமாற்ற நெறிமுறையை பயன்படுத்தி கோரிக்கைகளை செயல்படுத்தும் ஒரு கணினி அமைப்பு ஆகும். இது உலகளாவிய வலையில் தகவல் பரிமாற்றத்திற்கு பயன்படுத்தப்படுகிறது. வலை வழங்கி என்ற பதம் மொத்த கணினி அமைப்பையோ அல்லது கோரிக்கைகளை ஏற்றுக்கொண்டு மேற்பார்வை செய்யும் மென்பொருளையோ குறிக்க பரவலாக பயன்படுத்தப்படுகிறது.  

வலை வழங்கியின் மிக பொதுவான பயன்பாடு வலைத்தளங்களை (அவை சம்மந்தப்பட்ட கோப்புகளை) சேமித்து, பயனர்களுக்கு வழங்குவதாகும். அதன் மற்ற பயன்பாடுகள் விளையாட்டு, தரவு சேகரிப்பு, நிறுவன செயலிகளை இயக்குதல், மின்னஞ்சல் கையாளுதல், கோப்புப் பரிமாற்ற நெறிமுறை, மற்றும் பல வலை சார்ந்த பயன்பாடுகள்  

## மேலும் பார்க்க
- வலைச் செயலி
- பொதுவான கேட்வே இடைமுகம், பி.எச்.பி, ஜாவா சர்வர் பேஜஸ், ஏஎஸ்பி.நெட்
- இணையப் புரவல் சேவை
- வலைத்தள சேவை
# உப்சாலா பொதுப் பெயர்ப்பட்டியல்

**உப்சாலா பொது பெயர்ப்பட்டியல்** (*Uppsala General Catalogue*, UGC) என்ற பெயர்ப்பட்டியலில்வட துருவத்தில் இருந்து தெரியக்கூடிய 12921 விண்மீன் திரள்கள் பட்டியலிடப்பட்டுள்ளன. இந்த அட்டவணை முதன்முதலில் 1973 ஆம் ஆண்டில் வெளியிடப்பட்டது.. வடக்கில் நடுவரை விலக்கம் -02°30' மற்றும் 1.0 கட்டுப்படுத்தும் கலை கோண விட்டம் அல்லது 14.5 கட்டுப்படுத்தும் தோற்ற ஒளிப்பொலிவு கொண்ட அவசியமான அனைத்து விண்மீன் திரள்களையும் இப்பட்டியல் உள்ளடக்கியுள்ளது. இத்தரவுகளூக்கான முதன்மை ஆதாரமாக இருப்பது பாலோமர் வானாய்வக விண் அளக்கைத் துறையின் (POSS) வரைபட நிழ்ற்படங்களாகும். மேலும் இப்பட்டியலில் 1.0 கலை கோண விட்டத்திற்கு குறைவாக உள்ள விண்மீன் திறள்களும் பெயர்ப்பட்டியலில் 14.5 தோற்ற ஒளிப்பொலிவுக்கு அதிகமாக உள்ள விண்மீன் திறள்கள் மற்றும் விண்மீன் திறள் கொத்துகளூம் உள்ளடங்கியுள்ளன (CGCG).  

.]]  

இந்த அட்டவணையில் விண்மீன் திரள்கள் பற்றிய விவரிப்புகள் மற்றும் அவற்றைச் சுற்றியுள்ள சுற்றுச்சூழல், பாரம்பரிய வகைப்பாட்டுத் திட்டங்கள் மற்றும் தட்டையான விண்மீன் திரள்களின் இருப்பிடக் கோணங்கள் ஆகிய தரவுகள் இடம்பெற்றுள்ளன. அச்சில் காணப்பட்ட விண்மீன் திறள்களின் படங்களில் விண்மீன் திறள்களின் விட்டங்கள் இடம்பெற்றிருந்தன. இவை தவிர வகைபாடுகள், விவரிப்புகள் முதலியன அளிக்கப்பட்டு இயன்றவரையில் விண்மீன் திறள்களின் தோற்றத்தை துல்லியமாகக் கணக்கிட வழிசெய்தன. விண்பொருட்களை அடையாளம் காண்பதற்கு எது அவசியமாகத் தேவைப்பட்டதோ அவை மட்டுமே ஆள்கூறுகளின் துல்லியமெனக் கொள்ளப்பட்டது.  

## பின்னிணைப்பு

உப்சாலா பொது பெயர்ப்பட்டியல் பின்னிணைப்பு சுருக்கமாக ( உபொபெபி) ஒன்றும் இப்பட்டியலுடன் இணைந்துள்ளது.
# ஜெராண்டுட்


**ஜெராண்டுட்** (ஆங்கிலம்: *Jerantut*; மலாய்: *Jerantut*; சீனம்: 而连突) என்பது மலேசியா, பகாங் மாநிலத்தில் உள்ள நகரம் ஆகும். இந்த நகரம் அமைந்து இருக்கும் மாவட்டத்திற்கும் ஜெராண்டுட் என்று பெயர்.  

ஜெராண்டுட் நகரம் கோலாலம்பூரில் இருந்து 220 கி.மீ., குவாந்தான் நகரில் இருந்து 180 கி.மீ. தொலைவில் அமைந்து உள்ளது. ஜெராண்டுட் மாவட்டத்தின் தலைப்பட்டணமாகவும் விளங்குகிறது.  

பகாங் மாநிலத்தின் வடக்கே அமைந்து இருக்கும் ஜெராண்டுட், தேசிய வனப்பூங்காவான தாமான் நெகாராவின் நுழைவாயில் பட்டணம் என்றும் அழைக்கப் படுவது உண்டு. தாமான் நெகாராவிற்குச் செல்வதற்கு முன்னர், பெரும்பாலான வெளிநாட்டுப் பயணிகள் இங்கு தங்கிச் செல்வது உண்டு.  

## பொது

பகாங் மாநிலத்தின் ஆகப் பெரிய மாவட்டமான ஜெராண்டுட்டின் வட எல்லையில் கிளாந்தான், திராங்கானு மாநிலங்கள் உள்ளன. தெற்கே தெமர்லோ மாவட்டம், மாரான் மாவட்டம்; மேற்கே லிப்பிஸ் மாவட்டம், ரவுப் மாவட்டம்; கிழக்கே குவாந்தான் மாவட்டம் ஆகிய மாவட்டங்கள் உள்ளன. ஜெராண்டுட் மாவட்டத்தில் தான் தெம்பிலிங் ஆறு ஓடுகிறது.  

இந்த ஆற்றின் வழியாகத் தேசிய வனப்பூங்காவான தாமான் நெகாராவைச் சென்று அடையலாம். தெம்பிலிங் ஆறு; ஜெலாய் ஆறு ஆகிய இரண்டு ஆறுகளும் இணைந்துதான், தீபகற்ப மலேசியாவின் மிகப் பெரிய ஆறான பகாங் ஆற்றை உருவாக்குகின்றன. பகாங் ஆறு தென்சீனக் கடலில் கலக்கிறது.  

## வரலாறு
பகாங் மாநிலத்தின் முதல் அரசரான சுல்தான் அகமட் வான் அகமட் காலத்திலேயே, ஜெராண்டுட் எனும் பெயர் புழக்கத்தில் இருந்ததாக வரலாற்றுச் சான்றுகள் கூறுகின்றன.  

ஜெராண்டுட்டின் பழைய பெயர் சிம்பாங் அம்பாட் *(Simpang Empat)*. அதன் பின்னர், பிரித்தானியர்களின் ஆட்சி காலத்தில் ‘ஜங்சன் 4’ *(Junction 4)* என்று அழைக்கப்பட்டது. பகாங் ஆற்றின் ஜெராண்டுட் பகுதியில் நீர் வீரியம் ஏற்படுவது உண்டு. மீன் பிடிப்பவர்கள் அதை ‘அவாங் துட்’ என்று அழைத்தார்கள். அதுவே, காலப் போக்கில் ஜெராண்டுட் என்று பெயர் பெற்றது.  

## அமைவு
ஜெராண்டுட் நகரம், மலேசியாவின் முதல் தேசிய வனப்பூங்காவான தாமான் நெகாராவின் நுழைவாயில் நகரமாக அமைகின்றது. 'கோத்தா கெலாங்கி' (ஜெராண்டுட்) குகைகள் ஜெராண்டுட் நகரில் இருந்து 25 கி.மீ. தொலைவில் இருக்கின்றன. இந்தக் குகைகள், தொல்பொருளியல் துறையினர் ஆய்வு செய்யும் இடமாக இருக்கின்றது.  

ஜெராண்டுட் மாவட்டம் பத்து துணை மாவட்டங்களைக் கொண்டது. 125 கிராமங்கள் உள்ளன. சுற்றுலா பயணிகளை ஈர்க்கும் இடங்களாக லதா மெராவுங் நீர்வீழ்ச்சி, மலேசியப் பழங்குடியினர் குடியிருப்புகள், குனோங் தகான், குனோங் பெனோம், ராபிள்சியா பாதுகாப்பு மையம் (ஆங்கிலம்: *Rafflesia Conservation Center)* போன்றவை அமைகின்றன. பகாங் மாநிலத்தின் பெரிய மாவட்டமான ஜெராண்டுட், அண்மைய காலங்களில் மிகத் துரிதமான வளர்ச்சியைக் கண்டு வருகிறது.  

### ஜெராண்டுட் தமிழ்ப்பள்ளி

ஜெராண்டுட் தமிழ்ப்பள்ளி (மலாய்: *Sekolah Jenis Kebangsaan Tamil Jerantut*), ஜெராண்டுட் நகரத்தின் ஜாலான் பெந்தாவில் அமைந்து உள்ளது. 14 ஆசிரியர்கள் பணிபுரியும் இப்பள்ளியில் 182 மாணவர்கள் பயில்கின்றனர். 96 ஆண்கள். 86 பெண்கள்.
# அஃப்சல் குரு


**அஃப்சல் குரு** (*Afzal Guru*) என அறியப்படும் **மொகமது அஃப்சல்** 2001 திசம்பரில் இந்திய நாடாளுமன்றத்தைத் தாக்கிய வழக்கில் சதிக்குற்றம் சாட்டப்பட்டு உச்ச நீதி மன்றத்தால்2004ஆம் ஆண்டு தூக்கு தண்டனை வழங்கப்பட்ட குற்றவாளி ஆவார். அக்டோபர் 20, 2006 அன்று நிறைவேற்றப்பட இருந்த தண்டனை குடியரசுத் தலைவருக்கு முறையிட்ட அவரது கருணை மனுவினை அடுத்து தடுத்து வைக்கப்பட்டது. பிப்ரவரி 3, 2013 அன்று இவரது கருணைமனு இந்தியக்குடியரசுத் தலைவர் நிராகரித்தார். அதனால், இவர் பிப்ரவரி 9, 2013 அன்று காலை 6.25 மணிக்கு திகார் சிறையில் திரீ ஸ்டார் நடவடிக்கை மூலம் தூக்கிலிடப்பட்டார். இவர் தூக்கிலிடப்பட்டபிறகுதான் இந்திய அரசு முறைப்படி அறிவித்தது. முன் கூட்டியே தெரிந்தால் ஏதாவது அசம்பாவிதம் நிகழக்கூடும் என அறிந்து திரீ ஸ்டார் என்ற ரகசிய நடவடிக்கையின் மூலம் தூக்கிலிட்டது.  

## வழக்கு
அரசு தரப்பில் எண்பது சாட்சிகளும் குற்றவாளி தரப்பில் பத்து சாட்சிகளும் விசாரிக்கப்பட்டனர்.  
தீர்ப்பின் சுருக்கம்:  
:"பல நபர்களைக் கொன்ற இந்த நிகழ்வு, நாடு முழுமையையும் ஆட்டுவித்த ஒன்றாகும்; சமூகத்தின் ஒட்டுமொத்த மனசாட்சிக்கும் குற்றம் புரிந்தவருக்கு மரணதண்டனை வழங்கினாலே நிறைவு கிடைக்கும்."  

### அரசுத் தரப்பு வழக்கு
காசுமீர பிரிவினைவாத அமைப்புகளான லஷ்கர்-ஏ-தொய்பாவும் ஜெய்ஷ்-ஏ-மொகம்மதும் இணைந்து இந்தத் தாக்குதலை நடத்தின. ஒரு பெண் காவலர் உட்பட பாதுகாப்புப் பணியிலிருந்த காவல்துறையினர் ஏழு பேர் கொல்லப்பட்டனர்; தாக்குதல் நடத்திய, இதுவரை முழுமையாக அடையாளம் காணப்படாத, ஐந்து பேரும் கொல்லப்பட்டனர்.  

தாக்கியோரின் அனைத்து முத்திரையிடாத அடையாள அட்டைகளின் பின்புறத்திலும் அஃப்சல் குருவின் நகர்பேசி எண் ஒரே கையெழுத்தில் எழுதப்பட்டிருந்தது. மேலும் தாக்கியோரிடம் இருந்த நகர்பேசி மற்றும் சந்தாதாரர் அடையாளத் தொகுதிக்கூறுகளிலும் குருவின் பேச்சு வரலாறுகள் இருந்ததாகவும் அரசுத் தரப்புக் கூறியுள்ளது.  

இதன்படி திசம்பர் 13, 2001 அன்று இந்திய நாடாளுமன்றத்தின் மீது தாக்குதல்களை நிகழ்த்தும் முன்னர் குற்றவாளிகள் காசுமீரத்தில் இவருடன் தொடர்பு கொண்டிருந்ததாக குற்றம் சாட்டப்பட்டார். இவரது ஒப்புதல் வாக்குமூலமும் பெறப்பட்டதாக வழக்கில் பதியப்பட்டுள்ளது.
# ஜெரேமி இர்வின்



**ஜெரேமி இர்வின்** (பிறப்பு: ஜூலை 1990) ஒரு இங்கிலாந்து நாட்டு நடிகர் மற்றும் விளம்பர நடிகர் ஆவார். இவர் த வுமன் இன் பிளாக்: ஏஞ்சல் ஒப் டெத் போன்ற திரைப்படங்களில் நடித்துள்ளார். இவர் ஹார்ஸ் என்ற திரைப்படத்தில் நடித்தற்காக 5 பிரிவுகளில் அகாதமி விருது என்ற விருதுக்கு பரிந்துரை செய்யப்பட்டார்.
# அட்ரியன் ரவலின்ஸ்



**அட்ரியன் ரவலின்ஸ்** (பிறப்பு:27 மார்ச் 1958) ஒரு இங்கிலாந்து நாட்டு நடிகர் ஆவார். இவர் ஆரி பாட்டர் திரைப்படத் தொடர்களில் நடித்ததன் மூலம் புகழ் பெற்ற நடிகர் ஆனார்.  

## திரைப்படங்கள்
- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- த வுமன் இன் பிளாக்: ஏஞ்சல் ஒப் டெத்
# தலைக்காவேரி வனவிலங்குகள் காப்பகம்



| *பெயர்* | வனவிலங்குகள் காப்பகம் |
| --- | --- |
| *அமைவிடம்* | குடகு மாவட்டம் , கர்நாடகா, இந்தியா |
| *அருகில் உள்ள நகரம்* | மடிகேரி |
| *Coordinates* |  |
| *பரப்பளவு* | 105&nbsp;km² |
| *திறந்த ஆண்டு* | 1987

==காணப்படும் விலங்குகளும் மரங்களும்==
ஆசிய யாணைகள், வங்கப்புலிகள், மான்கள், தேன்வளைக்கரடி, கீரி, எலிமான்கள், நீலப்பறவைகள் மற்றும் வாகை போன்ற மரங்கள் காணப்படுகிறது. |
# யானைப் பொறி


சதுரங்க விளையாட்டில் **யானைப் பொறி** *(Elephant Trap)* என்பது வெள்ளைக் காய்களுடன் விளையாடும் ஆட்டக்காரர் கருப்பு ஆட்டக்காரரின் ஒரு சிப்பாயைக் கைப்பற்ற ஆசைப்பட்டு தன்னுடைய ஒரு காயை கூடுதலாக இழந்து தவிக்கும் தவறான முயற்சியாகும். இப்பொறி பிரபலமான சதுரங்கத் திறப்பு ஆட்டமான இராணியின் பலியாட்டம் நிராகரிப்பு திறப்பு வகையில் நிகழ்கிறது. இந்த எளிய பொறியில் பொதுவாக ஆயிரக்கணக்கான தொழில்முறை சதுரங்க விளையாட்டு வீரர்களும் வீழ்ந்திருக்கிறார்கள்.  
கார்ல் மேயட் மற்றும் டேனியல் ஆர்விட்ச்சு இடையில் 1848 ஆம் ஆண்டு பெர்லினில் நடைபெற்ற ஆட்டம் இப்பொறியில் வீழ்ந்த ஆட்டமாக முன்னதாகப் பதிவு செய்யப்பட்டுள்ளது  
.  

## பொறி

**1.d4 d5 2. c4 e6 3. Nc3 Nf6 4. Bg5 Nbd7**  

கருப்பு ஆட்டக்காரரின் இந்த வரிசை முறையிலான ஆட்டத்தின் போக்கு அவர் கேம்பிரிட்சு இளவேனில் தற்காப்பு ஆட்டம் விளையாட எண்ணியிருப்பது போலத் தோன்றுகிறது. எனவே 5.Nf3 c6 6.e3 Qa5, என ஆட்டம் தொடர்கிறது. ஆனால் கருப்பு தன்னுடைய ஆறாவது நகர்வை Qa5 க்குப் பதிலாக ...Be7 என்று நகர்த்துவாரேயானால் அந்த ஆட்டம் பாரம்பரிய தற்காப்பு ஆட்டமாகவும் மாற வாய்ப்புண்டு (கார்ல் மேயட் மற்றும் டேனியல் ஆர்விட்ச்சு இடையில் இவ்வாட்டம் நடைபெற்ற காலத்தில் கேம்பிரிட்சு இளவேனில் தற்காப்பு ஆட்டம் கண்டுபிடிக்கப்பட்டிருக்கவில்லை)  


ஒருவேளை வெள்ளை ஒரு சிப்பாய்க்கு ஆசைப்பட்டால் ……,  

எதிர்பார்ப்புடன் கருப்பு ஆட்டக்காரர் யானைப் பொறிக்கு வலை விரிக்கிறார்.  

**5. cxd5 exd5 6. Nxd5??** (முதல் படம்)  

கருப்பின் குதிரை அவருடைய இராணிக்குத் தடுப்புச் செருகியாக நிற்பதால் அதனால் நகரமுடியாது என்று வெள்ளை கவனக்குறைவாக சிந்திக்கும் சூழல் அங்கு நிலவுகிறது. ஆனால் கருப்பு இரானியை இழந்தாலும் பரவாயில்லை என்று தடுப்புச் செருகியாக நிற்கும் குதிரையை நகர்த்தி.  

**6... Nxd5! 7. Bxd8 Bb4+** என்று ஆடுகிறார் (இரண்டாவது படம்)  

வெள்ளை ஆட்டக்காரருக்கு தன் இராசாவை முற்றுகையிலிருந்து காப்பாற்றிக்கொள்ள இராணியை இழக்கும் ஒரேஒரு நகர்வு மட்டுமே உள்ளதால் கருப்பு ஆட்டக்காரரால் வெள்ளை ராணியை கைப்பற்ற முடிகிறது.  

**8. Qd2 Bxd2+ 9. Kxd2 Kxd8** என்று தொடரும் ஆட்டத்தின் 9 ஆவது நகர்வுக்குப் பின்னர் கருப்பு ஆட்டக்காரர் ஒரு காயை அதிகமாகப் பெற்று உற்சாகமாய் விளையாட்டைத் தொடர்ந்து ஆடும் நிலை உண்டாகிவிடுகிறது.  

## குறிப்புரைகள்
# ரிலேட்டிவிட்டி மீடியா



**ரிலேட்டிவிட்டி மீடியா** இது ஒரு அமெரிக்க நாட்டு திரைப்படங்களை தயாரித்து மற்றும் வினியோகம் செய்யும் நிறுவனமாகும். இந்த நிறுவனத்தின் மூலம் மூவி 43, டான் ஜோன், ஆக்யுலஸ், பிரிக் மேன்சன்ஸ், எர்த் டு எக்கோ, தி நவம்பர் மேன், த வுமன் இன் பிளாக்: ஏஞ்சல் ஒப் டெத் போன்ற பல திரைப்படங்கள் வினியோகம் செய்யப்பட்டுள்ளது.
# தாம்ரலிப்தா

வின் கடற்கரையில் தாம்ரலிப்தாவின் அமைவிடம், கிபி 375]]  
**தாம்ரலிப்தா** என்பது பழங்கால ஒடிய அரசின் எல்லைக்குள் இருந்த துறைமுக நகரம் ஆகும். இது தற்காலத்தைய மேற்கு வங்காளத்தின் கிழக்கு மிட்னாப்பூர் மாவட்டத்தின் நிர்வாகத் தலைமையிட நகரமான தம்லக் எனுமிடத்தில் இருந்ததாகவும், தாம்ரலிப்தா என்ற பெயரில் இருந்தே தம்லக் என்ற பெயர் வந்திருக்கக் கூடும் என்றும் ஆய்வாளர்கள் கணிக்கின்றனர்.  

இந்த துறைமுக நகரத்தின் வழியாக தெற்காசியாவிலும், தென்கிழக்காசியாவிலும் வாணிபம் நடைபெற்றது.இது ரூப்நாராயணா ஆற்றின் கரையில் அமைந்திருந்து. மகாபாரதத்தில் இந்த இடத்தைப் பற்றிய குறிப்புகள் இருந்ததற்கான சான்றுகள் உள்ளன. இந்த இடத்தில் புத்த விகாரங்கள் இருந்ததாக சீனப் பயணிகளான பாசியான், சுவான்சாங் ஆகியோர் குறிப்பிடுகின்றனர்.
# நாகராஜ் மஞ்சுளே


**நாகராஜ் மஞ்சுளே** (மராட்டி: नागराज मंजुळे) என்பவர் திரைப்படத் தயாரிப்பாளர் ஆவார். இவர் *ஃபன்ட்ரி* என்ற மராட்டித் திரைப்படத்தை தயாரித்து வெளியிட்டார். இவர் மராட்டியில் எழுதிய 'உன்ஹாச்யா கடாவிருத்த' என்ற பாடல்தொகுப்புக்கு தமாணி சாகித்திய விருது கிடைத்தது.  

இந்தியாவின் 61வது தேசியத் திரைப்பட விருதுகள் வழங்கும் விழாவில், ஃபன்ட்ரி என்ற திரைப்படத்துக்காக, சிறந்த திரைப்பட இயக்குனருக்கான விருதைப் பெற்றார்.  

இவர் இயக்கிய பிஸ்துல்யா என்ற குறும்படமே தேசிய அளவிலான விருதைப் பெற்றது. ஃபண்ட்ரி என்ற திரைப்படத்துக்காக பல்வேறு திரைத் திருவிழாக்களில் விருதுகளைப் பெற்றார்.  
இவர் மகாராஷ்டிர மாநில அரசின் விருதையும் பெற்றுள்ளார்.  
## வெற்றிப்படைப்பு
2016 ஆம் ஆண்டு இவர் இயக்கிய சைராட் என்ற மராத்தி மொழிப்படமானது வசூலில் கொடிகட்டி பறந்தது. இப்படத்தில் நடித்த ரிங்கு ராச்குரு 63வது திரைப்பட தேசிய விருது வழங்கும் விழாவில் சிறப்பு விருது வழங்கி கௌரவிக்கப்பட்டார்.  
## திரைப் படைப்புகள்
1. 2014: *ஃபன்ட்ரி*
1. 2016: *சைராட்*
1. 2018: *நால் (திரைப்படம்)*
# பிளப்பி (வடிவவியல்)


தள வடிவவியலில் முக்கோணத்தின் ஒரு உச்சியின் வழியாக வரையப்படும் கோட்டுத்துண்டானது அம் முக்கோணத்தின் சுற்றளவை இருசமக்கூறிடுமானால் அது அம் முக்கோணத்தின் **பிளப்பி** (*splitter*) என அழைக்கப்படுகிறது. பிளப்பிக் கோட்டுத்துண்டின் மற்றொரு முனை முக்கோணத்தின் எதிர்ப்பக்க வெளிவட்டம் அப் பக்கத்தினைத் தொடும் புள்ளியாக இருக்கும்  

ஒரு முக்கோணத்தின் மூன்று பிளப்பிகளும் அம் முக்கோணத்தின் நாகெல் புள்ளி வழியாகச் செல்கின்றன..
# வான் ரிக்டர் வினை

கரிம வேதியியலில் **வான்-ரிக்டர் வினை** (*Von-Richter reaction*) "வான்-ரிக்டர் மறுசீரமைப்பு வினை" (*Von-Richter rearrangement*) என்றும் அழைக்கப்படுகிறது. 1871 ஆம் ஆண்டு விக்டர் வான் ரிக்டர் என்ற செருமானிய வேதியியலாளர் இவ்வினையைக் கண்டுபிடித்தார் என்பதால் அன்றுமுதல் இவர் பெயராலேயே அழைக்கப்படுகிறது. அரோமாட்டிக் நைட்ரோ சேர்மங்களுடன் பொட்டாசியம் சயனைட் வினைபுரிந்து முன்னாள் நைட்ரோ குழுவின் அமைப்பு நிலையை கார்பாக்சிலேற்றம் செய்து ஆர்த்தோ அமைப்பு நிலையாகக் கொடுக்கிறது  

## பொதுவான வினைத் திட்டம்
கீழே கொடுக்கப்பட்டிருக்கும் வினையில் புரோமோ நைட்ரோ பென்சீன் புரோமோ பென்சாயிக் அமிலமாக மாற்றமடைகிறது  

கருநாட்டப் பிரதியிடும் வினைக்கு இவ்வினை ஓர் எடுத்துக்காட்டாகும் .புரோமினுக்குப் பதிலாகக் குளோரின் பயன்படுத்தப்பட்டால் மிகக்குறைவான 20% விளைபொருளே உண்டாகிறது